b'\n_START_ARTICLE_\nBoghammar\n_START_PARAGRAPH_\nBoghammar, boghameris\xc2\xa0\xe2\x80\x93 ginkluota greitoji patrulin\xc4\x97 valtis, skirta pakran\xc4\x8di\xc5\xb3 patruliavimui._NEWLINE_Pavadinimas Boghammar atsirado i\xc5\xa1 patrulini\xc5\xb3 val\xc4\x8di\xc5\xb3, kurias Iranui gamino \xc5\xa0vedijos kompanija Boghammar Marin AB ir kurios XX a. 9-t\xc4\x85 de\xc5\xa1imtmet\xc4\xaf buvo naudojamos Irano-Irako kare ir vadinamajame Tankeri\xc5\xb3 kare._NEWLINE_\xc5\xbdod\xc5\xbeiu angl. boghammar, kartais boghammer vadina improvizuotas kovines valtis, kurias naudoja nereguliarios karin\xc4\x97s paj\xc4\x97gos ir pagaminamos perdirbant civilin\xc4\x97s paskirties motorines valtis. Boghameriai paprastai yra greitaeig\xc4\x97s valtys, kokias policija kartais naudoja uost\xc5\xb3 ir/ar upi\xc5\xb3 patruliavimui, ginkluota beatatrankiu pab\xc5\xabklu, stambaus kalibro kulkosvaid\xc5\xbeiu, minosvaid\xc5\xbeiu ar pana\xc5\xa1iu palyginti nedideliu ginklu. Boghameriai paprastai ne\xc5\xa1arvuoti._NEWLINE_Irano tankeri\xc5\xb3 kare nereguliari\xc5\xb3j\xc5\xb3 Irano paj\xc4\x97g\xc5\xb3 boghameriai atakuodavo j\xc5\xabrines naftos platformas, civilinius laivus, kartais net karinius laivus._NEWLINE_Tokio tipo valtis naudojo \xc5\xa0ri Lankos tamil\xc5\xb3 J\xc5\xabr\xc5\xb3 tigrai, dabar naudoja Nigerijos mai\xc5\xa1tininkai, Somalio piratai.'